Document ID: 32008D0023

ODLOČBA KOMISIJE
z dne 12. novembra 2007
o sprejetju prvega posodobljenega seznama območij, pomembnih za Skupnost, za atlantsko biogeografsko regijo v skladu z Direktivo Sveta 92/43/EGS
(notificirano pod dokumentarno številko C(2007) 5396)
(2008/23/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/43/EGS z dne 21. maja 1992 o ohranjanju naravnih habitatov ter prosto živečih živalskih in rastlinskih vrst (1) in zlasti tretjega pododstavka člena 4(2) Direktive,
ob upoštevanju naslednjega:
(1)
Atlantska biogeografska regija iz člena 1(c)(iii) Direktive 92/43/EGS zajema celotno ozemlje Irske, Nizozemske in Združenega kraljestva ter dele ozemlja Belgije, Danske, Francije, Nemčije, Portugalske in Španije, kakor je določeno v biogeografski karti, ki jo je 25. aprila 2005 odobril odbor, ustanovljen v skladu s členom 20 navedene direktive, v nadaljnjem besedilu „Odbor za habitate“.
(2)
V okviru procesa, ki se izvaja od leta 1995, je treba doseči nadaljnji napredek pri dejanskemu vzpostavljanju omrežja Natura 2000, ki je bistvena sestavina varstva biološke raznovrstnosti v Skupnosti.
(3)
Prvotni seznam območij, pomembnih za Skupnost, za atlantsko biogeografsko regijo v skladu z Direktivo 92/43/EGS je Komisija sprejela z Odločbo 2004/813/ES (2). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih določi območja, vključena v seznam območij, pomembnih za Skupnost, za atlantsko biogeografsko regijo za posebna ohranitvena območja ter določi prednostne naloge za ohranjanje in potrebne ohranitvene ukrepe.
(4)
V okviru aktivnega sprejetja omrežja Natura 2000 se opravlja pregled seznamov območij, pomembnih za Skupnost. Prvotni seznam je zato treba posodobiti.
(5)
Na eni strani je treba posodobiti prvotni seznam območij, pomembnih za Skupnost, za atlantsko biogeografsko regijo, da se vključi dodatna območja, ki so jih države članice od leta 2004 predlagale kot območja, pomembna za Skupnost, za atlantsko biogeografsko regijo v skladu s členom 1 Direktive 92/43/EGS. Obveznosti iz člena 4(4) in člena 6(1) Direktive 92/43/EGS veljajo čim prej in najpozneje v šestih letih po sprejetju prvega posodobljenega seznama območij, pomembnih za Skupnost, za atlantsko biogeografsko regijo.
(6)
Na drugi strani je treba posodobiti prvotni seznam območij, pomembnih za Skupnost, za atlantsko biogeografsko regijo, da se upoštevajo spremembe informacij o območjih, ki so jih predložile države članice po sprejetju seznama Skupnosti. Tako predstavlja prvi posodobljeni seznam območij, pomembnih za Skupnost, za atlantsko biogeografsko regijo prečiščeno različico prvotnega seznama območij, pomembnih za Skupnost, za atlantsko biogeografsko regijo. Treba pa je poudariti, da obveznosti iz člena 4(4) in člena 6(1) Direktive 92/43/EGS veljajo čim prej in najpozneje v šestih letih po sprejetju prvotnega seznama območij, pomembnih za Skupnost, za atlantsko biogeografsko regijo.
(7)
Za atlantsko biogeografsko regijo so zadevne države članice v skladu s členom 4(1) Direktive Komisiji med marcem 2002 in septembrom 2006 sporočile sezname območij, ki so predlagana kot območja, pomembna za Skupnost, iz člena 1 Direktive 92/43/EGS.
(8)
Seznamom predlaganih območij so bile priložene informacije o vsakem območju v obliki, določeni v Odločbi Komisije 97/266/ES z dne 18. decembra 1996 o obliki informacij za predlagana območja Nature 2000 (3).
(9)
Te informacije vključujejo najnovejšo in dokončno karto območja, ki ga je sporočila zadevna država članica, ime območja, lokacijo in obseg ter podatke, pridobljene z uporabo meril iz Priloge III k Direktivi 92/43/EGS.
(10)
Na podlagi osnutka seznama, ki ga je v dogovoru z vsako zadevno državo članico pripravila Komisija in ki določa tudi območja s prednostnimi naravnimi habitatnimi tipi ali prednostnimi vrstami, je treba sprejeti prvi posodobljeni seznam območij, izbranih kot območja, pomembna za Skupnost, za atlantsko biogeografsko regijo.
(11)
Poznavanje obstoja in razširjenosti naravnih habitatnih tipov in vrst se nenehno dopolnjuje zaradi spremljanja stanja v skladu s členom 11 Direktive 92/43/EGS. Vrednotenje in izbira območij na ravni Skupnosti sta bila zato opravljena na podlagi najboljših informacij, ki so trenutno na voljo.
(12)
Vendar nekatere države članice niso predlagale zadostnega števila območij za izpolnitev zahtev iz Direktive 92/43/EGS za nekatere habitatne tipe in vrste. Za navedene vrste in habitatne tipe ni mogoče skleniti, da je omrežje zaključeno. Ob upoštevanju zamude pri prejemanju informacij in sklepanju sporazuma z državami članicami Komisija meni, da je treba sprejeti prvi posodobljeni seznam območij, ki ga bo treba pregledati v skladu s členom 4 Direktive 92/43/EGS.
(13)
Ker je poznavanje obstoja in razširjenosti naravnih habitatnih tipov iz Priloge I in vrst iz Priloge II k Direktivi 92/43/EGS, ki se pojavljajo tako v morskih ozemeljskih vodah kakor tudi v morskih vodah pod nacionalno pristojnostjo onkraj ozemeljskih voda, še vedno nepopolno, ni mogoče sklepati, ali je zanje omrežje zaključeno ali ne. Seznam bi bilo treba v skladu s členom 4 Direktive 92/43/EGS po potrebi pregledati v zvezi z različnimi habitatnimi tipi in vrstami.
(14)
Zaradi jasnosti in preglednosti je treba Odločbo 2004/813/ES nadomestiti.
(15)
Ukrepi, predvideni s to odločbo, so v skladu z mnenjem Odbora za habitate -
SPREJELA NASLEDNJO ODLOČBO:
Člen 1
Prvi posodobljeni seznam območij, pomembnih za Skupnost, za atlantsko biogeografsko regijo je v skladu s tretjim pododstavkom člena 4(2) Direktive 92/43/EGS določen v Prilogi k tej odločbi.
Člen 2
Odločba 2004/813/ES se razveljavi.
Člen 3
Ta odločba je naslovljena na države članice.
V Bruslju, 12. novembra 2007

Labels: 12
18
20